Pécs és Környéke Szociális Társulás

**Társulási Tanácsának**

**/2017. (12.05.) sz**. nyílt **határozata**

az Integrált Nappali Szociális Intézmény lejáró szerződéseivel kapcsolatos döntések meghozataláról

1. A Társulási Tanács jóváhagyja az Integrált Nappali Szociális Intézmény (a továbbiakban: INSZI) vezetője számára, hogy a 2017. december 31. nappal lejáró, kizárólag az intézmény folyamatos és zavartalan működéséhez feltétlenül szükséges kötelezettségvállalásokat, szerződéskötéseket és megrendeléseket a 2018. évi költségvetés elfogadásáig megtegye.

2. A Társulási Tanács felkéri az INSZI vezetőjét, hogy a 2018. évi költségvetésben az 1. pontban engedélyezett kötelezettségvállalások fedezetét tervezzék meg.

**Határidő:** azonnal

**Felelős:** Dr. Páva Zsolt elnök, Dr. Deákné dr. Pap Krisztina főosztályvezető, Dr. Maulné dr. Tóth Csilla főosztályvezető, Varga Mónika igazgató

**Kapják:** Dr. Páva Zsolt elnök, Dr. Deákné dr. Pap Krisztina főosztályvezető, Dr. Maulné dr. Tóth Csilla főosztályvezető, Varga Mónika igazgató